ຮອງ​ປະ​ທາ​ນາ​ທິ​ບໍ​ດີ ​ໄມ​ຄ໌ ແພັນ​ສ໌ ​ຕຳ​ນິ​ຈີນ ​ກ່ຽວ​ກັບ ​ປະ​ຫວັດ​ການ​ນັບ​ຖື​ສິດ​ທິ​ມະ​ນຸດ 
ຫ້ອງ​ການ​ ຜູ້​ຕາງ​ໜ້າ​ທາງ​ດ້ານການ​ຄ້າ​ ຂອງ​ສະ​ຫະ​ລັດ ກ່າວ​​ວ່າ “ທັງ​ສອງ​ຝ່າຍ​ ແມ່ນ​ໃກ້​​ແລ້ວ ທີ່​ຈະ​ເສັດ​ສິ້ນ ​​ຂໍ້​ຕົກ​ລົງບາງ​ສ່ວນ” ລະ​ຫວ່າງ​ ສະ​ຫະ​ລັດ ກັບ​ຈີນ.
ບັນດາຜູ້ຕາງໜ້າທາງດ້ານການຄ້າຂອງສະຫະລັດ ໄດ້ລາຍງານເຖິງຄວາມຄືບໜ້າໃນ ວັນສຸກວານນີ້ ຢູ່ໃນການເຈລະຈາຮອບຫລ້າສຸດກັບຈີນ ກ່ຽວກັບຂໍ້ຕົກລົງທາງດ້ານການ ຄ້າ ໃນຂອບເຂດກວ້າງຂວາງ ຫ້ອງການຜູ້ຕາງໜ້າທາງດ້ານການຄ້າຂອງສະຫະລັດ ກ່າວຢູ່ໃນຖະແຫຼງການວ່າ “ທັງສອງຝ່າຍແມ່ນໃກ້ແລ້ວ ທີ່ຈະເສັດສິ້ນ ຂໍ້ຕົກລົງບາງສ່ວນ ” ການເຈລະຈາໄດ້ມີຂຶ້ນຫຼັງຈາກຮອງປະທານາທິບໍດີ ທ່ານໄມຄ໌ ແພັນສ໌ ໄດ້ຕຳນິຈີນ ກ່ຽວກັບປະຫວັດການເຄົາລົບນັບຖືສິດທິມະນຸດ ແລະບໍ່ສົນກັບກົດລະບຽບການຄ້າ ສາກົນ ແຕ່ຍັງໄດ້ສະເໜີວ່າ ລັດຖະບານປະທານາທິບໍດີທຣຳ ມີຄວາມເຕັມໃຈ ທີ່ຈະ ເຮັດການປະນີປະນອມ ໃນຂະນະທີ່ການເຈລະຈາທີ່ອາດເປັນໄປໄດ້ ເພື່ອຍຸຕິສົງ ຄາມການຄ້າ ທີ່ດຳເນີນຢູ່ ລະຫວ່າງສອງປະເທດ ທີ່ມີເສດຖະກິດທີ່ໃຫຍ່ສຸດໃນໂລກ ດ້ວຍສົງຄາມການຄ້າປັດຈຸບັນ ຊຶ່ງກ້າວເຂົ້າສູ່ປີທີສອງແລ້ວນັ້ນ ຄວາມເຄັ່ງຕຶງລະ ຫວ່າງສອງປະເທດຍັງຢູ່ສູງ ຢູ່ໃນຄຳຖະແຫຼງໃນວັນພະຫັດທີ່ຜ່ານມາ ຮອງປະທາ ນາທິບໍດີໄດ້ກ່າວເຖິງບັນຊີຄວາມເປັນຫ່ວງຂອງສະຫະລັດ ກ່ຽວກັບການປະພຶດຂອງ ຈີນ ນັບແຕ່ການກົດຂີ່ແກ່ຊົນກຸ່ມນ້ອຍຊາວວີເກີ (Uighur) ຢູ່ແຂວງຊິນຈຽງ ທາງ ພາກຕາເວັນຕົກຂອງຈີນ ການໂຈມຕີໃສ່ພວກປະທ້ວງສະໜັບສະ ໜູນປະຊາທິປະໄຕໃນຮົງກົງ ຕະຫຼອດເຖິງ ການລະເມີດຕໍ່ບັນດາກົດລະບຽບການຄ້າສາກົນ ແລະຫຼາຍໆຢ່າງ ທ່ານໄດ້ເນັ້ນໜັກ ວ່າ ປະເທດທັງສອງຕ້ອງເຮັດວຽກຮ່ວມກັນ ໄປສູ່ອະນາຄົດອັນດຽວກັນ